Stade de la Beaujoire

Stade de la Beaujoire ili Stade de la Beaujoire - Louis Fonteneau je nogometni stadion koji se nalazi u francuskom gradu Nantesu te je dom istoimenog kluba FC Nantes. Otvoren je 8. svibnja 1984. godine te je pritom odigrana prijateljska utakmica između domaćina Nantesa i rumunjske reprezentacije. Nakon što je 1984. godine umro Nantesov dugogodišnji predsjednik Louis Fonteneau, ime stadiona je produženo u Stade de la Beaujoire - Louis Fonteneau. Stadion je 1984. i 1998. godine bio domaćin utakmica europskog i svjetskog prvenstva kojem je Francuska bila domaćin. Također, na Stade de la Beaujoire su se 2007. odigrali neki susreti Svjetskog ragbijaškog kupa. Osim sportskih susreta, stadion se koristio i za održavanje koncerata, tako da su na njemu dosad gostovali AC/DC, The Police, Yes, Phil Collins, Genesis, Pink Floyd, Sting, Dire Straits, U2 i Eminem. Povijest Nantes je u prošlosti koristio stariji stadion Stade Marcel-Saupin koji se nalazi u neposrednoj blizini grada ali zbog malog kapaciteta od 27.000 mjesta više nije udovoljavao zahtjevima kluba. Ideju o izgradnji novog stadiona je krajem 1970-ih donio tadašnji predsjednik kluba Louis Fonteneau. Tako je 1984. otvoren novi Stade de la Beaujoire čiji su troškovi izgradnje stajali stotinu milijuna franaka. Stadion je iste godine bio domaćin dvije utakmice Europskog prvenstva kojem je Francuska bila domaćin. Sam klub je na starom Marcel-Saupinu svoju posljednju utakmicu odigrao 28. travnja 1984. protiv rivala AS Saint-Étiennea te je pobijedio s minimalnih 1:0. Novi stadion je otvoren 8. svibnja 1984. te je pritom odigrana prijateljska utakmica između Nantesa i Rumunjske. Toj utakmici je prisustvovalo rekordnih 52.923 gledatelja. Nakon što je 30. siječnja 1989. preminuo dugogodišnji klupski direktor Louis Fonteneau, ime stadiona je promijenjeno u Stade de la Beaujoire - Louis Fonteneau. Za potrebe Svjetskog prvenstva 1998., Stade de la Beaujoire je odabran kao jedan od stadiona domaćina. Zbog toga je iste godine renoviran a troškovi obnavljanja stajali su 42,84 milijuna franaka. Tako je povećan kapacitet na 38.285 mjesta, poboljšan je pristup stadionu, postavljena je dodatna rasvjeta, provedena je modernizacija zvuka, dodan je drugi LCD panel dok je postojeći obnovljen dok su gledatelji zaštićeni od vjetra. U konačnici je stadionu dodijeljeno šest utakmica od čega je najznačajniji četvrtfinalni susret između Brazila i Danske. Tribine Stadion ima četiri tribine i one su dobile nazive po znamenitostima grada: Tribina Loire: tribina koja je dobila ime po najvećoj francuskoj rijeci koja između ostalog teče uz grad Nantes. Tribina Erdre: tribina koja je dobila ime po istoimenoj rijeci koja teče u zapadnoj Francuskoj te se ulijeva u rijeku Loire. Tribina Jules Verne: tribina je imenovana u čast slavnog francuskoj pisca romana za djecu i odrasle te pionira znanstvene frantastike koji je rođen u Nantesu. Tribina Océane: francuska riječ za ocean čime se aludira na Atlantik pokraj kojeg se nalazi Nantes. Odigrane utakmice na stadionu Utakmice EP-a 1984. Utakmice SP-a 1998. Ostale nogometne utakmice Utakmice Svj. kupa u ragbiju 2007. Vanjske poveznice Informacije o stadionu na službenim web stranicama kluba Arhivirana inačica izvorne stranice od 9. veljače 2008. (Wayback Machine)